**NACRT**

Na osnovu člana 38 stav 1 tačka 1 Zakona o lokalnoj samoupravi („Službeni list CG“, br. 2/18, 34/19, 38/20, 50/22 i 84/22) i člana 35 stav 1 Statuta Opštine Nikšić („Službeni list CG – Opštinski propisi“, br. 31/18 i 21/23), Skupština opštine Nikšić, na sjednici održanoj \_\_\_\_\_\_\_\_2025. godine, donijela je

ODLUKU

o dopuni Statuta Opštine Nikšić

Član 1

U Statutu Opštine Nikšić („Službeni list Crne Gore – Opštinski propisi“, br. 31/18 i 21/23), u članu 36 stav 3, poslije alineje 5, dodaje se nova alineja, koja glasi:

* „Savjet za prava lica sa invaliditetom“.

Član 2

Ova odluka stupa na snagu osmog dana od dana objavljivanja u „Službenom listu Crne Gore – Opštinski propisi“.

Broj: 01-030-

Nikšić, \_\_\_\_\_\_\_\_\_. 2025. godine

SKUPŠTINA OPŠTINE NIKŠIĆ

Predsjednik

Nemanja Vuković s. r.

**O b r a z l o ž e n j e**

**Pravni osnov**

Pravni osnov za donošenje ove odluke sadržan je u odredbi člana 38 stav 1 Zakona o lokalnoj samoupravi („Službeni list Crne Gore“, br. 02/18, 34/19, 38/20, 50/22 i 84/22), kojom je propisano da Skupština opštine donosi Statut Opštine, kao i odredbi člana 35 stav 1 Statuta Opštine Nikšić („Službeni list Crne Gore – Opštinski propisi“, br. 31/18 i 21/23), kojom je propisano da Skupština u vršenju poslova iz svog djelokruga donosi Statut Opštine.

**Razlozi za donošenje Odluke**

U savremenom društvu imperativ predstavlja stvaranje inkluzivnog društva, u kojem su svi građani, bez obzira na fizičke ili mentalne izazove, u potpunosti uključeni u sve sfere života.

S tim u vezi, teži se poboljšanju i unapređenju uslova života osoba sa invaliditetom, omogućavanjem lakšeg pristupa obrazovanju, zapošljavanju, zdravstvu i drugim javnim uslugama kroz pružanje snažne podrške.

Kako je formiranje Savjeta za prava lica sa invaliditetom prepoznato kao vid institucionalne podrške ovoj kategoriji stanovništva, to je Skupština opštine Nikšić donijela Odluku o pristupanju dopuni Statuta Opštine Nikšić i obrazovala Komisiju za izradu Nacrta Odluke o dopuni Statuta Opštine Nikšić.

**Sadržaj Odluke**

Ovom odlukom predviđeno je formiranje Savjeta za prava lica sa invaliditetom kao radnog tijela Skupštine.

Uređivanje ovog pitanja na način predviđen ovom odlukom uzrokovano je potrebom za osnaživanjem institucionalne podrške licima sa invaliditetom.

Komisija za izradu Nacrta Odluke o dopuni Statuta sprovešće javnu raspravu, nakon čega će biti utvrđen Predlog odluke koji će biti dat Skupštini na usvajanje.

**KOMISIJA ZA IZRADU NACRTA ODLUKE O DOPUNI STATUTA**

**OPŠTINE NIKŠIĆ**

P r e d s j e d n i k

Radosav Urošević,s.r.